
(turpmāk – Pasūtītājs)

Iepirkuma komisijas 2024.gada 23.janvāra sēdē
sagatavotās atbildes uz ieinteresētā piegādātāja ieteiktajiem ierosinājumiem par 
slēgta konkursa “Elektroenerģijas iegāde”, 
identifikācijas Nr. SIA RNP 2023/68 (turpmāk – Konkurss) nolikuma grozījumiem

	Atbildes

	1. Nolikuma 4.4.1.2. apakšpunktā minēts, ka kandidāts iesniedz apliecinājumu no AS "Sadales tīkli" par katru  pieredzes sarakstā norādīto elektroenerģijas piegādi norādītajā apjomā. Iespējamā piegādātāja  rīcībā esošā informācija liecina, ka šādi apliecinājumi netiek izsniegti, attiecīgi, lūgums izslēgt Nolikuma 4.4.1.2. apakšpunktu
	Iepirkuma komisija paskaidro, ka nolēma veikt grozījumus Konkursa nolikumā.

	2. Nolikuma 4.4.1.3. apakšpunktā norādīts, ka kandidāts iesniedz elektroenerģijas rēķina kopiju vai kādu citu dokumentu, kas apliecina, ka Kandidāts vismaz 1 (viena) līguma ietvaros ir apgādājis ar elektroenerģiju ne mazāk kā 50 (piecdesmit) objektus (skaitītājus).  Pirmkārt, Iespējamai piegādātājs  nevar izsniegt rēķinu vai citu atbilstošu dokumentu, ņemot vērā, ka tas satur komercnoslēpumu saturošu informāciju, turklāt tādā apjomā, kas nav nepieciešama, lai novērtētu kandidāta pieredzi. Otrkārt, Iespējamai piegādātājs  vērš uzmanību, ka objektu skaits nekādā veidā neapliecina pārdotās elektroenerģijas apjomu. Treškārt, kandidātam jau ir jāiesniedz apliecinājums par pieredzi (Nolikuma 3.pielikums), turklāt šaubu gadījumā Pasūtītājam ir iespēja sazināties ar pieredzes apliecinājumā norādītajiem elektroenerģijas saņēmējiem. Līdz ar to Iespējamais piegādātājs lūdz izslēgt Nolikuma 4.4.1.3. apakšpunktu un Nolikuma 3.pielikuma 4.kolonnu "Līguma ietvaros ar elektroenerģiju apgādāto objektu (skaitītāju) skaits".
	Iepirkuma komisija paskaidro, ka Pasūtītājam ir jānodrošina, ka elektroenerģijas piegāde vienlaicīgi notiek vairākiem tūkstošiem objektu, līdz ar to, Pasūtītājam ir jāpārliecinās ne tikai par pārdotās elektroenerģijas apjomu, bet arī par to, ka elektroenerģijas piegādātājs spēj piegādāt elektroenerģiju, apstrādāt informāciju un izrakstīt rēķinus vienlaicīgi  ļoti lielam skaitam objektu.
Pasūtītājs sazinās ar pieredzes sarakstā norādītajiem elektroenerģijas saņēmējiem tikai tajos gadījumos, ja Pasūtītājam ir aizdomas par pieredzes sarakstā sniegtās informācijas patiesumu. Taču sākotnēji, par pieredzes sarakstā norādīto informāciju, Iepirkuma komisijai ir jāpārliecinās no iesniegtajiem dokumentiem, līdz ar to, Iepirkuma nolikumā tiek prasīts, lai kandidāts iesniedz pieredzi apliecinošus dokumentus.  
Ņemot vērā pieprasītās informācijas raksturu, paskaidrojam, ka Iepirkuma komisijai ir jāspēj pārliecināties par kandidāta spējām atbilstoši izpildīt iepirkuma līgumu. Saskaņā ar Komercnoslēpuma aizsardzības likuma 4.panta 5.punktu Komercnoslēpuma iegūšana ir likumīga, ja tā iegūta publiskajā iepirkumā vai citu valsts pārvaldes funkciju vai uzdevumu īstenošanas ietvaros. Tas nozīmē, ka komercnoslēpuma saņemšana ir pieļaujama, ja tā nepieciešama, lai veiktu publisko iepirkumu. Turklāt, saskaņā ar Komercnoslēpuma aizsardzības likuma 6.panta pirmo daļu kandidātam, sniedzot informāciju Iepirkumā, ir tiesības Iepirkuma komisijai norādīt, ka informācija ir īpaši aizsargājama un nekādā veidā nav izpaužama trešajām personām. Papildus minētajam informējam, ka katrs Iepirkuma komisijas loceklis, uzsākot iesniegto piedāvājumu vērtēšanu, paraksta apliecinājumu par to, ka visa konfidenciālā informācija, kas nonāk Iepirkuma komisijas locekļa rīcībā Iepirkuma laikā, tiek izmantota tikai piedāvājumu vērtēšanai.
Kandidātam, iesniedzot rēķinus, ir tiesības dzēst vai noslēpt to informāciju, kas nav nepieciešama vērtēšanai un kas pēc satura ir aizsargājama. Kā arī, kandidāts var iesniegt citu dokumentu, kas apliecina, ka tas vismaz 1 (viena) līguma ietvaros ir apgādājis ar elektroenerģiju ne mazāk kā 50 (piecdesmit) objektus (skaitītājus), tai skaitā, atsauksmi no elektroenerģijas saņēmēja.
Iepirkuma komisija norāda, ka Konkursa nolikumā grozījumi netiks veikti.

	3. Attiecībā uz Nolikuma 5.pielikumā ietvertajām Elektroenerģijas rēķinu prasībām, Iespējamais piegādātājs konstatē, ka nav izpildāms 2. punkts. Kandidāts objektīvi nevar iesniegt rēķinu ātrāk, kā tad, kad ir saņēmis korektus elektroenerģijas patēriņa datus no sistēmas operatora. Līdz ar to, lūgums veikt korekcijas šajā punktā, nosakot, ka kandidātam jānodrošina rēķina izrakstīšanu 3 (trīs) kalendāro dienu laikā pēc korektu patēriņa datu saņemšanas no sistēmas operatora.

	Iepirkuma komisija paskaidro, ka nolēma veikt grozījumus Konkursa nolikuma 5. pielikumā “Iepirkuma priekšmeta apraksts”.

	4. Savukārt 3.punktu ir iespējams izpildīt daļēji - informāciju par aizsargātajiem lietotājiem Iespējamais piegādātājs var iesniegt, iekļaujot rēķinā informāciju saskaņā ar Būvniecības valsts kontroles biroja izsniegtajiem datiem un normatīvajos aktos ietvertajām prasībām (sk. https://www.bvkb.gov.lv/lv/aizsargata-lietotaja-tirdzniecibas-pakalpojuma-organizesana).
Iespējamam piegādātājam nav tiesību iekļaut informāciju par privātpersonu personu kodiem. Lūgums veikt attiecīgās korekcijas.
	Iepirkuma komisija paskaidro, ka Pasūtītājam ir tiesības saņemt tādu informāciju par personas datiem, kas tam nepieciešama, lai pilnvērtīgi varētu nodrošināt pakalpojuma sniegšanu Pasūtītāja apsaimniekošanā esošo māju iedzīvotājiem. Lai identificētu personu, kurai tiek izrakstīts un nosūtīts rēķins, Pasūtītājam ir nepieciešama informācija par personas kodu.
Iespējamais piegādātājs nav minējis konkrētu normatīvo aktu, uz kāda pamata tam nav tiesību rēķinos iekļaut informāciju par privātpersonu personu kodiem.
Iepirkuma komisija norāda, ka lūgtie grozījumi Konkursa nolikuma 5. pielikumā “Iepirkuma priekšmeta apraksts” netiks veikti.

